《谢学士赴阙还京师》
宋代·刘敞

公提史臣笔，记注天子侧。日成唐虞风，噩噩在典策。

家声继纯粹，论著多切直。周南未成书，流涕尝感激。

忽从东溟飞，上拱宸斗极。清淮净无波，归马闲且奕。

帝宫青冥间，白日升晓色。儒人相庆语，文道宜久职。

公归演纶诰，制度期能觌。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。